Lav et referat af nedenstående tekst:

Tekst:
I Rebild Kommune er det nu gratis at få godkendt opførelsen af en ny garage. Byrådet har besluttet at fjerne alle gebyrer behandling af byggesager, fordi man kort og godt mener, det er for besværligt. - Vi vil gerne gøre det nemt og billigt for borgerne at få behandlet en byggesag - vi skal minimere det administrative bøvl. Det her er en af måderne vi kan gøre det på, siger borgmester Leon Sebbelin. En lovændring betyder ellers, at der fra 2015 skal opkræves gebyrer efter den tid, der bliver brugt på sagsbehandlingen, hvor der i dag bliver opkrævet et fast gebyr. I Rebild mener man, at det bliver for ressourcekrævende at skulle registrere og administrere, hvorfor de nu har valgt at gå helt væk fra at opkræve gebyrer. - I Rebild Kommune siger vi pænt nej tak til mere administrativt bøvl dikteret af staten. Derfor har vi valgt helt at fjerne gebyret - loven siger nemlig ikke noget om at man skal opkræve et gebyr, fastslår borgmesteren.

Referat:
Som den første kommune i Nordjylland gør Rebild Kommune det nu gratis at få godkendt byggesager.